Source: https://www.slov-lex.sk/pravne-predpisy/-/SK/ZZ/2003/515/20040101.html
Timestamp: 2020-08-15 17:51:35+00:00
Document Index: 17266804

Matched Legal Cases: ['§ 1', '§ 3', '§ 4', '§ 4', '§ 4', '§ 11', '§ 27', '§ 4', '§ 11', '§ 5', '§ 9', '§ 13', '§ 2', '§ 3', '§ 4']

Časová verzia predpisu účinná od 01.01.2004 do 30.09.2004
Miestnymi orgánmi štátnej správy na úsekoch všeobecnej vnútornej správy, živnostenského podnikania, civilnej ochrany a riadenia štátu v krízových situáciách mimo času vojny a vojnového stavu (ďalej len „krízové riadenie“) sú krajské úrady a obvodné úrady.
Postavenie krajských úradov a obvodných úradov
Krajský úrad je právnická osoba. Krajský úrad je rozpočtová organizácia štátu zapojená finančnými vzťahmi na rozpočet Ministerstva vnútra Slovenskej republiky (ďalej len „ministerstvo“), ktorá v rámci svojho rozpočtu zabezpečuje výdavky aj na činnosť obvodných úradov.
Krajský úrad riadi a za jeho činnosť zodpovedá prednosta krajského úradu, ktorého vymenúva a odvoláva vláda Slovenskej republiky (ďalej len „vláda“) na návrh ministra vnútra Slovenskej republiky.
Krajský úrad je služobným úradom štátnych zamestnancov, ktorí vykonávajú štátnu službu v krajskom úrade a v obvodných úradoch; je zamestnávateľom zamestnancov, ktorí vykonávajú verejnú službu v krajskom úrade a v obvodných úradoch.
Obvodný úrad koná a rozhoduje v administratívnoprávnych vzťahoch samostatne.
Obvodný úrad riadi a za jeho činnosť zodpovedá prednosta obvodného úradu, ktorého vymenúva a odvoláva vláda na návrh ministra vnútra Slovenskej republiky.
Vnútornú organizáciu krajského úradu a obvodného úradu určuje ministerstvo.
Územné obvody krajských úradov a obvodných úradov
Krajský úrad vykonáva štátnu správu v územnom obvode kraja.
Krajský úrad môže na výkon niektorých činností štátnej správy so súhlasom ministerstva zriadiť pracovisko obvodného úradu v obciach, ktoré sú uvedené v prílohe č. 2, a určiť jeho územný obvod.
Pôsobnosť krajských úradov a obvodných úradov
Pôsobnosť krajských úradov a obvodných úradov na úsekoch štátnej správy uvedených v § 1 ustanovujú osobitné zákony.1)
Krajské úrady a obvodné úrady vykonávajú štátnu správu aj na úsekoch obrany a bezpečnosti štátu, hospodárskej mobilizácie, správy majetku štátu a mimosúdnych rehabilitácií v rozsahu ustanovenom osobitnými zákonmi.2)
Krajské úrady a obvodné úrady v rozsahu ustanovenom osobitnými predpismi vykonávajú štátnu správu vo veciach vedenia registra spoločenstiev vlastníkov bytov a nebytových priestorov,3) poistenia motorových vozidiel4) a dofinancovania družstevnej a individuálnej bytovej výstavby.5)
Krajský úrad riadi a kontroluje výkon štátnej správy uskutočňovaný obvodnými úradmi; koordinuje výkon štátnej správy uskutočňovaný obcami a vyšším územným celkom.
Krajský úrad podľa rozhodnutia vlády koordinuje plnenie spoločných úloh s inými miestnymi orgánmi štátnej správy pri riešení spoločensky závažných javov. Prednosta krajského úradu je oprávnený na plnenie spoločných úloh požadovať potrebné podklady a ukladať úlohy vedúcim iných miestnych orgánov štátnej správy v územnom obvode kraja.
Všeobecne záväzné právne predpisy krajských úradov a iných miestnych orgánov štátnej správy sa označujú názvom vyhláška.
Smernice a iné organizačné akty (ďalej len „smernica“), ktorými ministerstvá a ostatné ústredné orgány štátnej správy riadia výkon štátnej správy uskutočňovaný miestnymi orgánmi štátnej správy, obcami a vyššími územnými celkami, sa vyhlasujú uverejnením oznámenia o ich vydaní vo Vestníku vlády Slovenskej republiky.
Zákon č. 94/1963 Zb. Zákon o rodine v znení zákona č. 132/1982 Zb., zákona č. 234/1992 Zb., zákona č. 195/1998 Z. z., zákona č. 72/2002 Z. z., zákona č. 127/2002 Z. z., zákona č. 198/2002 Z. z. a zákona č. 245/2002 Z. z. sa mení takto:
V § 3 sa slová „orgánom štátu“ nahrádzajú slovami „orgánom povereným viesť matriku (ďalej len “matričný úrad„)“.
V nadpise § 4 sa slová „orgánom štátu“ nahrádzajú slovami „matričným úradom“.
V § 4 ods. 3 sa slová „orgánom miestnej štátnej správy“ nahrádzajú slovami „matričným úradom“.
V § 4a ods. 4 sa slová „príslušnému orgánu poverenému viesť matriky“ nahrádzajú slovami „matričnému úradu“.
V poznámke pod čiarou k odkazu 2 sa citácia „§ 11 zákona č. 268/1949 Zb. o matrikách“ nahrádza citáciou „§ 27 ods. 6 zákona Národnej rady Slovenskej republiky č. 154/1994 Z. z. o matrikách.“.
V poznámke pod čiarou k odkazu 3 sa citácia „§ 4 ods. 1 zákona č. 268/1949 Zb.“ nahrádza citáciou „§ 11 zákona Národnej rady Slovenskej republiky č. 154/1994 Z. z.“.
V § 5 sa slová „československý štátny občan“ nahrádzajú slovami „štátny občan Slovenskej republiky“ a slová „Českej a Slovenskej Federatívnej Republiky“ sa nahrádzajú slovami „Slovenskej republiky“.
V § 9 sa slová „okresný úrad4)“ nahrádzajú slovami „matričný úrad“ a poznámky pod čiarou k odkazu 4 sa vypúšťajú.
Slová „orgán poverený viesť matriku“ vo všetkých tvaroch sa v celom texte zákona nahrádzajú slovami „matričný úrad“ v príslušnom tvare.
Slová „národný výbor poverený viesť matriku“ vo všetkých tvaroch sa v celom texte zákona nahrádzajú slovami „matričný úrad“ v príslušnom tvare.
Zákon Slovenskej národnej rady č. 80/1990 Zb. o voľbách do Slovenskej národnej rady v znení zákona Slovenskej národnej rady č. 8/1992 Zb., zákona Slovenskej národnej rady č. 104/1992 Zb., zákona Národnej rady Slovenskej republiky č. 518/1992 Zb., zákona Národnej rady Slovenskej republiky č. 157/1994 Z. z., zákona Národnej rady Slovenskej republiky č. 81/1995 Z. z., zákona č. 187/1998 Z. z., nálezu Ústavného súdu Slovenskej republiky č. 66/1999 Z. z. a zákona č. 223/1999 Z. z. sa mení a dopĺňa takto:
V § 13 ods. 3 písm. d) sa vypúšťajú slová „v okresoch a v Slovenskej republike“.
Príloha č. 2 k zákonu č. 515/2003 Z. z.
PRACOVISKÁ OBVODNÝCH ÚRADOV MIMO ICH SÍDIEL
Obvodný úrad, jeho sídlo pracovisko v obci
Malacky 1. Stupava
Pezinok 2. Modra
Trnava 3. Hlohovec
Dunajská Streda 4. Šamorín
5. Veľký Meder
Galanta 6. Sereď
7. Sládkovičovo
Senica 8. Holíč
9. Skalica
Trenčín 10. Dubnica nad Váhom
11. Ilava
Nové Mesto nad Váhom 12. Myjava
13. Stará Turá
Považská Bystrica 14. Púchov
Prievidza 15. Handlová
16. Nováky
17. Partizánske
Nitra 18. Vráble
19. Zlaté Moravce
Komárno 20. Hurbanovo
21. Kolárovo
Levice 22. Šahy
23. Želiezovce
Nové Zámky 24. Šurany
Žilina 25. Bytča
26. Kysucké Nové Mesto
27. Rajec
Čadca 28. Turzovka
Námestovo 29. Trstená
30. Tvrdošín
Liptovský Mikuláš 31. Liptovský Hrádok
Martin 32. Turčianske Teplice
Lučenec 33. Fiľakovo
34. Poltár
Rimavská Sobota 35. Hnúšťa
36. Revúca
37. Tornaľa
Zvolen 38. Detva
39. Krupina
Žiar nad Hronom 40. Kremnica
41. Banská Štiavnica
42. Žarnovica
43. Nová Baňa
Prešov 44. Lipany
45. Sabinov
Humenné 46. Medzilaborce
47. Snina
Kežmarok 48. Spišská Stará Ves
Poprad 49. Levoča
50. Svit
51. Vysoké Tatry
Svidník 52. Giraltovce
Vranov nad Topľou 53. Hanušovce nad Topľou
Košice-okolie 54. Bidovce
55. Čaňa
56. Moldava nad Bodvou
Michalovce 57. Sobrance
58. Veľké Kapušany
Rožňava 59. Dobšiná
60. Plešivec
Spišská Nová Ves 61. Gelnica
62. Krompachy
Trebišov 63. Kráľovský Chlmec
64. Sečovce
STÁLE PRACOVISKÁ OBVODNÝCH ÚRADOV
1. Hlohovec
3. Skalica
5. Ilava
6. Myjava
7. Stará Turá
8. Púchov
10. Nováky
11. Partizánske
13. Šurany
14. Bytča
15. Kysucké Nové Mesto
16. Tvrdošín
17. Turčianske Teplice
18. Poltár
19. Revúca
20. Detva
21. Krupina
22. Banská Štiavnica
23. Žarnovica
24. Sabinov
25. Medzilaborce
26. Snina
27. Levoča
28. Gelnica
29. Sobrance
30. Krompachy
31. Moldava nad Bodvou
32. Kráľovský Chlmec
33. Sečovce
§ 2 Postavenie krajských úradov a obvodných úradov
§ 3 Územné obvody krajských úradov a obvodných úradov
§ 4 Pôsobnosť krajských úradov a obvodných úradov